hotchpotch/miracl-hf-unified huggingface dataset:
द्वयोष्ठ्य लुण्ठित
द्वयोष्ठ्य लुण्ठित (bilabial trill) एक प्रकार का व्यंजन है। यह ध्वनि हिन्दी और अंग्रेज़ी में नहीं पाई जाती, हालांकि इसे भारत के नागालैण्ड राज्य के आओ भाषा समूह की संगताम भाषा में पाया जाता है। इसके अलावा, यह नया गिनी की केले भाषा, अफ़्रीका में कैमरून की कोम भाषा और प्रशांत महासागर में स्थित वानूआतू देश की लिंगारक भाषा में भी पाया जाता है। इसे अन्तर्राष्ट्रीय ध्वन्यात्मक वर्णमाला में 'ʙ' लिखा जाता है।
दन्त्यौष्ठ्य नासिक्य
दन्त्यौष्ठ्य नासिक्य (labiodental nasal) एक प्रकार का व्यंजन है। यह ध्वनि अक्सर 'फ़' या 'व' से पहले 'म' उच्चारित करते हुए स्वयं ही उत्पन्न हो जाती है (यानि शुद्ध 'म' के स्थान पर इसे उच्चारित कर दिया जाता है)। उदाहरण के लिए अक्सर अंग्रेज़ी के 'सिम्फ़नी' (symphony) शब्द में 'म' को और हिन्दी के 'संवाद' शब्द में अनुनासिक को इस रूप में उच्चारित कर दिया जाता है। इसे अन्तर्राष्ट्रीय ध्वन्यात्मक वर्णमाला में 'ɱ' लिखा जाता है।
बेवफ़ा से वफ़ा
बेवफ़ा से वफ़ा 1992 की मुस्लिम सामाजिक फिल्म है। इसमें जूही चावला, विवेक मुशरान और नगमा मुख्य कलाकार हैं।
नगमा अदालत में रुखसार (जूही चावला) और असलम (विवेक मुशरान) की कहानी बताती है कि कैसे दोनों मिले और शादी करते हैं। रुखसार बच्चे को जन्म देने में असमर्थ होती है। इससे उनकी शादी में समस्याएँ शुरू होती हैं। इसके कारण वह नगमा से मदद मांगती है और उससे एक बच्चे के लिए असलम से शादी करवा देती है। विवाह के बाद, नगमा के मामा अजगर खान और मामी षड्यंत्र करते है जिसके कारण असलम और रुखसार के बीच दूरी बढ़ जाती है। कई उतार-चढ़ाव के बाद फिल्म खत्म हो जाती है।
हेडिंग्ले क्रिकेट ग्राउंड
हेडिंग्ले क्रिकेट ग्राउंड इंग्लैंड का अंतर्राष्ट्रीय क्रिकेट मैच है। यह बहुत पुराना क्रिकेट मैदान है जहाँ साल १८९९ में पहला टेस्ट क्रिकेट मैच खेला गया था। जबकि १९७३ में इंग्लैंड क्रिकेट टीम और वेस्टइंडीज क्रिकेट टीम के मध्य खेला गया था। इस ऐतिहासिक मैदान में दर्शकों की क्षमता १७,५०० है।
अंतरराष्ट्रीय क्रिकेट 2014
2014 अंतर्राष्ट्रीय क्रिकेट सीजन मई 2014 से सितंबर 2014 तक है। आयरलैंड क्रिकेट टीम लाहौर, पाकिस्तान में तीन एक दिवसीय अंतरराष्ट्रीय मैच खेलने के लिए निर्धारित थी, लेकिन 2014 के जिन्ना अंतरराष्ट्रीय हवाई अड्डे के हमले के बाद उन्हें रद्द कर दिया गया। सीजन की शुरुआत में रैंकिंग निम्नलिखित हैं।
अब्बास अली बेग
अब्बास अली बेग (जन्म; १९ मार्च १९३९, हैदराबाद, ब्रितानी भारत) एक पूर्व भारतीय क्रिकेट खिलाड़ी है। ये मुख्य रूप से बल्लेबाजी के लिए जाते है जो अपने कैरियर में दाहिने हाथ से बल्लेबाजी करते थे और गेंदबाजी में ये लेग ब्रेक गेंदबाजी करते थे। इन्हें एक बार ड्रेसिंग रूप में जाते समय एक क्रिकेट प्रशंसक ने उनके गाल को चूम लिया था और इस घटना के कारण ही ये ज्यादा लोकप्रिय हुए है।
अब्बास अली बेग ने अपने अंतरराष्ट्रीय क्रिकेट कैरियर में महज १० ही टेस्ट क्रिकेट मैच खेले थे जिसमें उन्होंने २३.७७ की बल्लेबाजी औसत से ४२८ रन बनाये थे। इन्होंने पहला टेस्ट मैच साल १९५९ में इंग्लैंड क्रिकेट टीम के खिलाफ खेला था। जबकि आखिरी टेस्ट मैच कोलकाता के ईडन गार्डन्स में साल १९६७ में वेस्टइंडीज क्रिकेट टीम के खिलाफ खेला था। इन्हें अपने कैरियर में एक दिवसीय अंतर्राष्ट्रीय खेलने का मौका नहीं मिल पाया था। इन्हें साल २०१६-१७ का भारतीय क्रिकेट कंट्रोल बोर्ड (बीसीसीआई) स्पेशल अवॉर्ड से सम्मानित किया गया था।
कीटभक्षी लकड़बग्घा
कीटभक्षी लकड़बग्घा (Aardwolf), जिसका वैज्ञानिक नाम प्रोटेलिस क्रिस्टाटा (Proteles cristata) है, दक्षिणी व पूर्व अफ्रीका में मिलने वाली लकड़बग्घे की एक जीववैज्ञानिक जाति है। यह कीटभक्षी होते हैं और मांसाहारी गण के अन्य सदस्यों की भांति शिकार नहीं करते। यह जाति प्रोटेलिनाए (Protelinae) उपकुल और प्रोटेलिस (Proteles) वंश की एकमात्र सदस्य है।
सोनपुर विधानसभा निर्वाचन क्षेत्र, बिहार
बिहार की राजधानी पटना के उत्तर सारण लोक सभा निर्वाचन क्षेत्र के 6 विधानसभाओं में से एक विधानसभा है सोनपुर । सोनपुर विधानसभा क्षेत्र का गठन 1952 में हुआ। राष्ट्रीय जनता दल के रामानुज प्रसाद राय यहां के विधायक हैं। भारतीय जनता पार्टी नेता राजीव प्रताप रूडी यहां के सांसद हैं।
संसदीय और विधानसभा क्षेत्रों के आदेश के अनुसार आदेश, 2008, संख्या 122 सोनपुर (विधानसभा निर्वाचन क्षेत्र) निम्नलिखित में से बना है: सोनपुर प्रखंड (सारण) और दिघवारा प्रखण्ड (सारन)। 2008 के परिसीमन में सारण के सभी विधानसभा क्षेत्रों का स्वरूप बदला, लेकिन सोनपुर का भूगोल पूर्ववत रह गया। सोनपुर विधानसभा क्षेत्र में 33 ग्राम पंचायतें व दो नगर पंचायत क्षेत्र हैं। सोनपुर के 23 व दिघवारा के 10 पंचायत के साथ सोनपुर नगर पंचायत के 21 व दिघवारा के 18 वार्ड इस विधानसभा क्षेत्र में हैं।
सोनपुर (विधानसभा निर्वाचन क्षेत्र) नंबर 20 सारण लोक सभा निर्वाचन क्षेत्र का हिस्सा है। यह पहले छपरा (लोकसभा निर्वाचन क्षेत्र) का हिस्सा था। 2011 की जनगणना के अनुसार इस विधानसभा की कुल आबादी 354373 है। यहां 2,81,283 वोटर हैं। इनमें से 1,50,983 पुरुष, 1,30,299 महिला और 1 थर्ड जेंडर का मतदाता है। बिहार के पूर्व सीएम रामसुंदर दास, लालू प्रसाद यादव और डिप्टी सीएम रामजयपाल सिंह यादव यहां के विधायक रहे हैं।
बिहार विधान सभा चुनाव,२०१५ में, डॉ रामानुज प्रसाद (आरजेडी) ने बीजेपी के विनय कुमार सिंह को हराया। 2010 के विधानसभा चुनावों में, बीजेपी के विनय कुमार सिंह ने राजस्थान विधानसभा सीट जीजेपी के अपने निकटतम प्रतिद्वंद्वी राबड़ी देवी को हराया। अधिकांश वर्षों में प्रतियोगिताओं में बहुसंख्यक थे लेकिन केवल विजेताओं और धावकों का उल्लेख किया जा रहा है।
आरजेडी के रामानुज प्रसाद ने अक्टूबर 2005 और फरवरी 2005 में बीजेपी के विनय कुमार सिंह को हराया। बीजेपी के विनय कुमार सिंह ने 2000 में आरजेडी के रामानुज प्रसाद को हराया। जेडी के राज कुमार राय ने 1995 और 1 99 0 में कांग्रेस के बिरेन्द्र नारायण सिंह को हराया। एलडी के लालू प्रसाद 1985 में कांग्रेस के राज नारायण सिंह को हराया। जनता पार्टी के लालू प्रसाद (सेक्युलर - चरण सिंह) ने 1980 में कांग्रेस के जवाहर प्रसाद सिंह को हराया। जनता पार्टी के रामसुंदर दास ने 1977 में स्वतंत्र रामेश्वर प्रसाद राय को हराया। 1960 और 1970 के दशक में राम जयपाल सिंह यादव को सोनपुर से कई बार चुना गया था।
सचिन भौमिक
सचिन भौमिक (17 जुलाई 1930 - 12 अप्रैल 2011) हिन्दी फ़िल्मों के पटकथा लेखक थे जिन्हें हिन्दी सिनेमा के इतिहास का सबसे सफल लेखक कहा गया है। उन्हें विशेषकर रूमानी फ़िल्मों के लेखक के रूप में पहचाना जाता है। उन्होंने 100 से ज्यादा फ़िल्मों की कहानी लिखी। सबसे पहले सचिन ने नर्गिस अभिनीत "लाजवंती" (1958) की पटकथा लिखी थी। फिर उन्होंने "अनुराधा" (1960) भी लिखी जिसने सर्वश्रेष्ठ फ़िल्म का राष्ट्रीय फ़िल्म पुरस्कार जीता था। फिर उनके द्वारा कई दशकों तक कई सफल फिल्मों की कहानी लिखी गई जिसमें "गोल माल", "खेल खेल में", "कर्मा", "मैं खिलाड़ी तू अनाड़ी", "सोल्जर", "ताल", "कोई मिल गया" और "कृष" शामिल है।
सचिन द्वारा निर्देशित राजेश खन्ना और शर्मिला टैगोर अभिनीत एक फिल्म "राजा जानी" (1972) भी आई थी। 1971 में उन्होंने अभिनेत्री कल्पना मोहन से विवाह भी किया था लेकिन बाद में उनका तलाक हो गया।
घोष दन्त्य संघर्षी
घोष दन्त्य संघर्षी (voiced dental fricative) एक प्रकार का व्यंजन है। यह हिन्दी, जर्मन, फ़ारसी, चीनी और जापानी में नहीं पाया जाता, और इन भाषाओं के बोलने वाले इसे बोलने में आमतौर पर अक्षम होते हैं। इसे सुनने पर अक्सर उन्हें यह 'ज़' (z, यानि घोष वर्त्स्य संघर्षी) प्रतीत होता है और उनके लिए घोष द्वयोष्ठ्य संघर्षी और घोष वर्त्स्य संघर्षी एक जैसी ध्वनियाँ हैं। ब्रिटेन और अमेरिका के अंग्रेज़ी-मातृभाषी इसे उच्चारित करते हैं, मसलन इसे "फ़ादर" (father) शब्द में "द" के स्थान पर बोला जाता है। इसे अन्तर्राष्ट्रीय ध्वन्यात्मक वर्णमाला में 'ð' लिखा जाता है।
क़फ़स
क़फ़स, (उस्मानी तुर्कीयाई: قفس, शाब्दिक मतलब "पिंजरा") उस्मानी महल के शाही हरम का अंग था जहाँ तख़्त के संभावित उत्तराधिकारी (वलीअहद) महल के सिपाहियों द्वारा गिरफ़्तार, नज़रबंद और निरंतर निगरानी में रखे गए थे।
उस्मानी साम्राज्य के प्रारंभिक इतिहास में मृत सुल्तान के प्रतिद्वंद्वी पुत्रों के बीच युद्ध छिड़ गया। एक नए सुल्तान के लिए अपने तमाम भाइयों का क़तल करना एक आम सी बात थी। शिशुओं भी क़तल किए गए थे। 'भ्रातृवध' की इस प्रथा ने उस्मानी तख़्त के दावेदारों की तादाद को निहायत कम कर दिया था, जिसके कारण कई अवसरों पर पूरे उस्मानी शाही ख़ानदान समाप्त होने लगा था।
अहमद प्रथम द्वारा इस प्रथा की समाप्ति के बाद क़फ़स में संभावित वलीअहदों की नज़रबंदी ने मौजूदा सुल्तान के लिए सुरक्षा सुनिश्चित की और शाही ख़ानदान के लिए निरंतरता सुनिश्चित की।
कॉइन ऑप्रेटेड बेबीज़
कॉइन ऑप्रेटेड बेबीज़ उन शिशुओं को कहा जाता है जिन्हें सार्वजनिक लॉकरों में छोड़ दिया जाता है, जो ज़्यादा-तर जापान और चीन में हुआ करता है। इसके पीछे एक धारण यह है कि ऐसे लॉकरों को वहाँ के सेवक/ पदाधिकारी खते रहते हैं और उन बच्चों को जल्द ही ढूंढ लिया जाएगा; परन्तु ऐसा न होने के कारण ऐसे कई बच्चे मृत हो चुके हैं। 1980 से 1990 के बीच 191 ऐसे मामले सामने आए हैं जिनमें ये बच्चे मुर्दा पाए गए, जो इस अर्से की कल बाल हत्या के मामलों की 6% तादाद है। हाल के कुछ सालों में ओसाका की सरकार ने एक गुट नियुक्त किया है जिसका लक्ष्य शोषित और अनदेखापन के शिकार बच्चों को खोज निकालना और उनकी सुरक्षा का प्रबंध करना। 1993 में इन लोगों के लिए एक निर्देशिका प्रकाशित की जिसमें बाल शोषण से जोजने के बारे में लिखा था। इसमें समस्या यह है कि जापानी प्रशासन अब भी शोषण से सम्बंधित पुराने नियमों का इस्तिमाल करती है। आधुनिक नियमों की तय्यारी के प्रयास भी जारी हैं।
दन्त्य, वर्त्स्य और पश्वर्त्स्य नासिक्य
वर्त्स्य नासिक्य (alveolar nasal) एक प्रकार का व्यंजन है जो कई भाषाओं में पाया जाता है। हिन्दी में इसे "न" द्वारा लिखा जाता है। इसे अन्तर्राष्ट्रीय ध्वन्यात्मक वर्णमाला में 'n' लिखा जाता है। हिन्दी में इसका उच्चारण एक वर्त्स्य व्यंजन की तरह होता है लेकिन यह ध्वनि दन्त्य व्यंजन की तरह भी बनाई जा सकती है - हिन्दी भाषी इसको अपनी जिह्वा की नोक को ऊपर के दांतों से छूकर "न" बोलकर देख सकते हैं।
अघोष वर्त्स्य नासिक्य
अघोष वर्त्स्य नासिक्य (voiceless alveolar nasal) एक प्रकार का व्यंजन है जो विश्व की बहुत कम भाषाओं में मिलता है, जैसे कि बर्मी भाषा और एस्टोनियाई भाषा। हिन्दी व अंग्रेज़ी बोलने वालों को यह 'न' से मिलता-जुलता प्रतीत होता है। इसे अन्तर्राष्ट्रीय ध्वन्यात्मक वर्णमाला में n̥ और n̊ के चिन्हों द्वारा लिखा जाता है।
एंड फ्लिक्स
एंड फ्लिक्स () एक अंग्रेजी फिल्मों का चैनल है, जिसे ज़ी मनोरंजन उद्योग ने 3 जून 2018 को ज़ी स्टूडियो के स्थान पर शुरू किया था। इसमें हर रविवार नए फिल्मों को दिखाया जाता है, जिसमें अधिकतर फिल्में सोनी पिक्चर्स की होती हैं, और अन्य फिल्में पैरामाउंट, डिज़्नी और अन्य स्टुडियो के होते हैं। ये चैनल एसडी और एचडी दोनों में उपलब्ध है।
इस चैनल से पहले ज़ी का अंग्रेजी में ज़ी स्टुडियो ही मुख्य चैनल था, जिसे 2005 में शुरू किया गया था और 3 जून 2018 को बंद कर दिया गया। इसके स्थान पर एंड फ्लिक्स को शुरू किया गया, लेकिन इसके पहले फिल्म के प्रसारण तक इसमें परीक्षण किया जा रहा था। इसमें पहला फिल्म "" था, जिसका प्रसारण 3 जून 2018 को किया गया था, उसके बाद से चैनल में विज्ञापन भी शुरू कर दिया गया।
मेहक मनवानी
मेहक मनवानी एक भारतीय टेलीविजन और फ़िल्म अभिनेत्री है जो बॉलीवुड की फिल्मों में दिखाई देती है। उन्होंने फिल्म "सिक्सटीन" के साथ बॉलीवुड में अपनी शुरुआत की।. उन्होंने बॉलीवुड फिल्म फुकरे में लाली की प्रेमिका के रूप में भी एक भूमिका निभाई। वह लोकप्रिय टेलीविज़न सीरीज ससुराल गेंदा फूल में देखी गई थीं।
वामिका गब्बी
वामिका गब्बी एक भारतीय फिल्म अभिनेत्री है, जो हिंदी, पंजाबी, मलयालम, तमिल और तेलुगू फिल्मों में काम करती है। उन्हें 2012 में हिंदी फिल्म बिट्टू बॉस में अपने करियर की शुरुआत की थी।
वामिका का जन्म 29 सितंबर 1993 को चंडीगढ़, भारत में हुआ था। उनके पिता, गोवर्धन गब्बी एक पंजाबी लेखक हैं और उनकी मां राज कुमारी एक शिक्षाविद हैं। उनके छोटे भाई हार्दिक गब्बी भी एक उभरते अभिनेता और संगीतकार हैं। वह हमेशा से एक अभिनेत्री बनना चाहती थीं। वामिका पंजाबी, हिंदी और अंग्रेजी लिख, बोल और समझ सकती हैं।
अघोष तालव्य स्पर्श
अघोष तालव्य स्पर्श (voiceless palatal stop या voiceless palatal plosive) एक प्रकार का व्यंजन है जो कई भाषाओं में पाया जाता है। इसे हिन्दी और अंग्रेज़ी में नहीं पाया जाता। अन्तर्राष्ट्रीय ध्वन्यात्मक वर्णमाला में इसे 'c' लिखा जाता है।
घोष तालव्य स्पर्श
घोष तालव्य स्पर्श (voiced palatal stop या voiced palatal plosive) एक प्रकार का व्यंजन है जो कई भाषाओं में पाया जाता है। इसे हिन्दी और अंग्रेज़ी में नहीं पाया जाता। अन्तर्राष्ट्रीय ध्वन्यात्मक वर्णमाला में इसे 'c' लिखा जाता है।
तालव्य नासिक्य
तालव्य नासिक्य (palatal nasal) एक प्रकार का व्यंजन है जो कई भाषाओं में पाया जाता है, लेकिन हिन्दी और अंग्रेज़ी में नहीं पाया जाता। देवनागरी में इसे ‘ञ’ लिखा जाता है। इसे अन्तर्राष्ट्रीय ध्वन्यात्मक वर्णमाला में 'ɲ' लिखा जाता है।
मूर्धन्य नासिक्य
मूर्धन्य नासिक्य (retroflex nasal) एक प्रकार का व्यंजन है जो कई भाषाओं में पाया जाता है, और हिन्दी में इसके लिए 'ण' प्रयोग होता है। इसे अन्तर्राष्ट्रीय ध्वन्यात्मक वर्णमाला में 'ɳ' लिखा जाता है।
कण्ठ्य नासिक्य
कण्ठ्य नासिक्य (velar nasal) एक प्रकार का व्यंजन है जो कई भाषाओं में पाया जाता है, और हिन्दी में इसके लिए ‘ङ’ प्रयोग होता है। इसे अन्तर्राष्ट्रीय ध्वन्यात्मक वर्णमाला में 'ŋ' लिखा जाता है।
अलिजिह्वीय नासिक्य
अलिजिह्वीय नासिक्य (uvular nasal) एक प्रकार का व्यंजन है जो विश्व की कुछ भाषाओं में पाया जाता है, हालांकि यह हिन्दी और अंग्रेज़ी में प्रयोग नहीं होता। यह ध्वनि अक्सर 'क़' से पहले 'ङ' उच्चारित करते हुए स्वयं ही उत्पन्न हो जाती है। उदाहरण के लिए अक्सर हिन्दी के 'इंक़लाब' शब्द में 'ङ' को अनुनासिक को इस रूप में उच्चारित कर दिया जाता है। इसे अन्तर्राष्ट्रीय ध्वन्यात्मक वर्णमाला में 'ɴ' लिखा जाता है।
लक्ष्मीपति बालाजी
लक्ष्मीपति बालाजी (, , जन्म; २७ सितम्बर १९८१, चेन्नई, तमिलनाडु) एक पूर्व भारतीय क्रिकेट खिलाड़ी है। ये एक दाहिने हाथ तेज मध्यम गेंदबाज है। उन्होंने नवंबर २०१६ में प्रथम श्रेणी क्रिकेट और लिस्ट ए क्रिकेट से अपनी सेवानिवृत्ति की घोषणा की थी। इन्होंने २०१८ इंडियन प्रीमियर लीग में चेन्नई सुपर किंग्स टीम की गेंदबाजी कोचिंग की थी।
लक्ष्मीपति बालाजी का जन्म साल १९८१ में २७ सितम्बर को तमिलनाडु के कांचीपुरम जिले के उठुकाडू गाँव में हुआ था और इन्होंने क्रिकेट भी इसी राज्य से खेला है।
बालाजी ने साल २००३ मध्यम तेज गति के गेंदबाज के रूप में भारतीय क्रिकेट टीम में जगह बनाई थी। ये साल २००१ से २०१६ तक अपने राज्य तमिलनाडु के लिए खेले थे और अपना पहला टेस्ट क्रिकेट मैच साल २००३ में अहमदाबाद में न्यूज़ीलैंड के खिलाफ खेला था। तो अपना आखिरी टेस्ट मैच २००५ में पाकिस्तान क्रिकेट टीम के खिलाफ खेला था इसके बाद इन्हें वापस जगह नहीं मिली थी। इन्होंने अपना पहला एक दिवसीय अंतर्राष्ट्रीय मैच २००२ में वेस्टइंडीज क्रिकेट टीम के खिलाफ खेला था और अंतिम मैच २००९ में श्रीलंका क्रिकेट टीम के खिलाफ खेला था।
लक्ष्मीपति बालाजी ने अपने कैरियर में ५ ट्वेन्टी ट्वेन्टी अंतर्राष्ट्रीय मैच भी खेले थे जिसमें पहला मुकाबला साल २०१२ में न्यूज़ीलैंड क्रिकेट टीम के खिलाफ खेला था जो एम ए चिदंबरम स्टेडियम चेन्नई में खेला गया था। आखिरी मुकाबला दक्षिण अफ्रीका क्रिकेट टीम के खिलाफ २०१२ में कोलम्बो में खेला था।
बालाजी ने २००८ से २०१० तक इंडियन प्रीमियर लीग में अपनी घरेलू टीम चेन्नई सुपर किंग्स के लिए खेले थे जिसमें इन्होंने आईपीएल की पहली हैट्रिक लेकर नया कारनामा किया था। जबकि इसके बाद साल २०११ से २०१३ तक ये कोलकाता नाइट राइडर्स के लिए खेले थे। इन्होंने अपने पूरे आईपीएल कैरियर में ७३ मैचों में ७६ विकेट लिए।
जाह्नवी कपूर
जाह्नवी कपूर (जन्म 7 मार्च 1997) एक भारतीय अभिनेत्री हैं जो हिन्दी फिल्मों में काम करती हैं। श्रीदेवी और बोनी कपूर से जन्मी, उन्होंने 2018 में रोमांटिक ड्रामा फिल्म धड़क से अपने अभिनय की शुरुआत की, जो एक व्यावसायिक सफलता थी और उन्होंने सर्वश्रेष्ठ महिला पदार्पण के लिए जी सिने पुरस्कार अर्जित किया।
जाह्नवी कपूर का जन्म 7 मार्च 1997 को अभिनेत्री श्रीदेवी और फिल्म निर्माता बोनी कपूर के घर हुआ था। उनकी एक छोटी बहन, ख़ुशी और दो सौतेले भाई-बहन, अभिनेता अर्जुन कपूर और अंशुला कपूर हैं। वह अभिनेता अनिल कपूर और संजय कपूर की भतीजी हैं। उन्होंने मुंबई के धीरूभाई अंबानी इंटरनेशनल स्कूल में पढ़ाई की। अपनी फिल्म की शुरुआत करने से पहले, उन्होंने कैलिफोर्निया में ली स्ट्रैसबर्ग थिएटर एंड फिल्म इंस्टीट्यूट से अभिनय का कोर्स किया।
कपूर ने 2018 में शशांक खेतान द्वारा निर्देशित रोमांस धड़क से, सह-अभिनेता ईशान खट्टर के साथ अभिनय की शुरुआत की। 2016 की मराठी फिल्म सैराट की हिन्दी  भाषा की रीमेक, कपूर को एक उच्च वर्ग की लड़की की भूमिका में दिखाती है, जिसका जीवन एक निम्न-वर्ग के लड़के (खट्टर द्वारा अभिनीत) के साथ फ़रार होने के बाद दुखद हो जाता है। फिल्म को मुख्य रूप से नकारात्मक समीक्षा मिली, लेकिन दुनिया भर में, 1.1 बिलियन के संग्रह के साथ, यह एक व्यावसायिक सफलता साबित हुई। सीएनएन-न्यूज़ 18 के लिए लिखते हुए, राजीव मसंद ने जाति-आधारित संदर्भों को हटाने के लिए फिल्म की आलोचना की और इसे मूल से हीन माना, लेकिन महसूस किया कि कपूर के पास "एक नाजुकता है जो उसे तुरंत प्रेमपूर्ण बनाती है, और एक आत्मीय गुण जो आपकी आंखों को स्क्रीन पर उतारना मुश्किल बना देता है"। इसके विपरीत, फर्स्टपोस्ट के अन्ना एम एम वेटिकैड ने लिखा, "करिश्मा तब भी आ सकता है जब वह दोषपूर्ण लेखन से बोझिल हो। दुर्भाग्य से, जाह्नवी के पास व्यक्तित्व की कमी है और वह एक बेरंग प्रदर्शन प्रस्तुत करती है"। उन्होंने सर्वश्रेष्ठ महिला पदार्पण के लिए जी सिने पुरस्कार जीता। उसी वर्ष, सौंदर्य प्रसाधन ब्रांड न्याका ने कपूर को अपना ब्रांड एंबेसडर चुना।
सितंबर 2019 तक, कपूर की पांच आगामी परियोजनाएं हैं। वह एक कॉमेडी हॉरर फिल्म रूही अफज़ा में राजकुमार राव के साथ दोहरी भूमिका निभाएंगी, और बायोपिक गुंजन सक्सेना: द कारगिल गर्ल में एविएटर गुंजन सक्सेना की शीर्षक भूमिका निभाएंगी। वह नेटफ्लिक्स एंथोलॉजी फिल्म घोस्ट स्टोरीज़ में जोया अख्तर के सेगमेंट में भी अभिनय करेंगी। इसके अलावा, कपूर करण जौहर की एनसेम्बल पीरियड फिल्म तख्त में एक गुलाम लड़की का किरदार निभाएंगी और 2008 की रोमांटिक कॉमेडी फिल्म दोस्ताना की अगली कड़ी में कार्तिक आर्यन और लक्ष्य लालवानी के साथ अभिनय करेंगी।
चलो इश्क़ लड़ाएं
चलो इश्क़ लड़ाएं २००२ की एक हिंदी कॉमेडी फ़िल्म है। अज़ीज़ सेजवाल द्वारा निर्देशित इस फ़िल्म में गोविन्दा, रानी मुखर्जी, कादर ख़ान तथा ज़ोहरा सहगल ने मुख्य भूमिकाएं निभाई हैं।
प्रसिद्ध परन्तु अकेली अभिनेत्री सपना पृथक जीवनयापन करती है। शराब के नशे में एक दिन वह पप्पू नमक एक युवक को अपनी कार से टक्क्र मार देती है, जो ठीक होने पर उसे बताता है कि वह सपना का फैन है, और उसके लिए कुछ भी करने को तैयार है। सपना उसे अपने प्रेमी, राहुल का वध करने का काम सौंपती है, जिसके लिए पप्पू तुरंत राज़ी हो जाता है, लेकिन बदले में सपना को भी पप्पू की दादी की हत्या करनी होती है। पप्पू राहुल को मार देता है, और फिर सपना भी कोकीभाई के साथ उसकी दादी को मारने निकल पड़ती है। एसीपी कामत राहुल के अचानक गायब होने की छानबीन करता है, और इसी क्रम में उसे पप्पू पर शक होता है। पप्पू को, दूसरी तरफ, ये पता चलता है कि उसकी दादी ने अपनी सारी सम्पत्ति अपनी मृत्यु के बाद पप्पू के नाम कर दी है। इसी समय, सपना को खबर लगती है कि राहुल अभी जीवित है, और पप्पू पुलिस का आदमी है, जब एक ब्लैकमेलर उसे फ़ोन करके ५ करोड़ रूपये की फिरौती की मांग करता है। कामत का सहायक तुरंत समझ जाता है कि इसके पीछे कामत का हाथ है, और पप्पू को लेकर तुरंत सपना के पास जाता है। वहां एक लड़ाई होती है, लेकिन पप्पू की दादी सही समय पर आकर सभी गुंडों को मार भगाती है, और फिर पप्पू एसीपी को भी पीट देता है। पप्पू इसके बाद एक थिएटर में सपना के पास जाता है, और अपनी भावनाएं सुनील शेट्टी के सामने जाहिर करता है, जो उसे अंदर सपना के पास ले जाते हैं। सपना पप्पू को अपना लेती है।
फ़िल्म में संगीत हिमेश रेशमिया ने दिया है, तथा गीत समीर ने लिखे हैं। टिप्स द्वारा जारी फिल्म की संगीत एल्बम में कुल ७ गीत हैं।
दीमीत्रीयस प्रथम
यह बैक्ट्रिया के शासक यूथीडेमस का पुत्र था। 190 ई० पू० में अपने पिता की मृत्यु के बाद वह बैक्ट्रिया की गद्दी पर बैठा। डेमेट्रियस महत्वाकांक्षी शासक था। उसने अपनी महत्वाकांक्षाओ को पूरा करने के लिए भारत पर भी अभियान किया। कुछ इतिहासकार मानते है कि पतंजलि के महाभाष्य एवं गार्गी संहिता में जिस यवन आक्रमण का उल्लेख है उसका नेता डेमेट्रियस ही था।
धर्मा प्रोडक्शन्स
धर्मा प्रोडक्शन्स भारतीय निर्माण और वितरक कम्पनी है। इसको यश जौहर द्वारा 1979 में स्थापित किया गया था। 2004 में उनकी मृत्यु के बाद उनके पुत्र करण जौहर द्वारा इसका नियंत्रण ले लिया गया। मुम्बई में आधारित ये अधिकतर हिन्दी फिल्मों का निर्माण और वितरण करती है। सबसे पहली फिल्म इस कम्पनी की राज खोसला निर्देशित "दोस्ताना" (1980) थी।
डेलनाज़ ईरानी
डेलनाज़ ईरानी भारतीय अभिनेत्री है जिन्होंने कई फिल्मों और धारावाहिकों में काम किया है। 1998 से 2012 तक वह राजीव पॉल से विवाहित थी और इस कारण उन्हें उस समय डेलनाज़ पॉल के रूप में श्रेय दिया गया है। उन्होंने कई रियलिटी शो में भी भाग लिया है जिसमें "बिग बॉस 6" प्रमुख है।
पाकिस्तान क्रिकेट टीम का स्कॉटलैंड दौरा 2018
पाकिस्तान क्रिकेट टीम वर्तमान में 12 और 13 जून 2018 को द ग्रेंज क्लब, एडिनबर्ग में दो ट्वेंटी-20 अंतरराष्ट्रीय (टी20ई) मैचों में खेलने के लिए स्कॉटलैंड का दौरा कर रही है। पाकिस्तान ने पिछले एक दिवसीय अंतरराष्ट्रीय मैच खेलने के लिए मई 2013 में स्कॉटलैंड का दौरा किया था। दोनों टीमों ने आखिरी बार 2007 आईसीसी विश्व ट्वेंटी-20 टूर्नामेंट के समूह चरण में टी20ई मैच में मुलाकात की थी और यह पहली बार था जब स्कॉटलैंड ने पूर्ण सदस्य पक्ष के खिलाफ घरेलू टी-20 मैच खेले थे।
यह दौरा पाकिस्तान के इंग्लैंड दौरे और आयरलैंड में उनकी एक टेस्ट श्रृंखला का अनुसरण करता है। इंग्लैंड ने 10 जून को स्कॉटलैंड के खिलाफ इसी मैदान में एक ही वनडे खेला। मई 2018 में, क्रिकेट स्कॉटलैंड ने इंग्लैंड और पाकिस्तान के खिलाफ मैचों के लिए एक अस्थायी 24-सदस्यीय टीम का नाम दिया।
नीदरलैंड त्रिकोणी सीरीज 2018
2018 नीदरलैंड्स त्रिकोणी सीरीज एक वर्तमान क्रिकेट टूर्नामेंट है, जो नीदरलैंड में जून 2018 में हुई थी। यह आयरलैंड, नीदरलैंड्स और स्कॉटलैंड के बीच एक त्रि-राष्ट्र श्रृंखला है, जिसमें ट्वेंटी-20 अंतरराष्ट्रीय (टी20ई) के रूप में खेले जाने वाले सभी मैच शामिल हैं। इरादा यह है कि त्रि-श्रृंखला तीन टीमों के बीच एक वार्षिक कार्यक्रम बन जाएगी।
आयरलैंड मैच के बाद जून में बाद में भारत के खिलाफ अपने मैचों की तैयारी के रूप में मैच का उपयोग करेगा। श्रृंखला के आगे, आयरलैंड ने गैरी विल्सन को अपने नए टी20ई कप्तान के रूप में नामित किया, विलियम पोर्टरफील्ड टेस्ट और वनडे इंटरनेशनल (ओडीआई) क्रिकेट पर ध्यान केंद्रित करने के लिए अलग हो गए।
ग्रांड एस्ट
ग्रांड एस्ट (), जिसे ग्रेट ईस्ट भी कहा जाता है, पूर्वी फ़्रान्स में स्थित एक प्रशासनिक क्षेत्र है। इसकी प्रशासनिक राजधानी और सबसे बड़ा शहर स्ट्रासबर्ग है।
ग्रांड एस्ट, 57,433 वर्ग किलोमीटर (22,175 वर्ग मील) क्षेत्रफल में फैला हुआ है और यह फ्रांस का छठा सबसे बड़े क्षेत्र हैं। ग्रैंड एस्ट की सीमा इसके उत्तरी और पूर्वी किनारों से चार देशों - बेल्जियम, लक्समबर्ग, जर्मनी, और स्विट्जरलैंड को छूती है। यह दो से अधिक देशों की सीमा को छूने वाली एकमात्र फ़्रान्सीसी क्षेत्र है। पश्चिम और दक्षिण में, यह फ्रांसीसी क्षेत्रों हाउत्स-दे-फ्रांस, इल-दा-फ़्रान्स, और बौर्गोग-फ्रैंच-कॉम्टे से सीमाबद्ध है।
आगाहसन ‘अमानत’ लखनवी
आगा हसन अमानत (, १८१५-१८५८) भारतीय शहर लखनऊ से उन्नीसवीं शताब्दी के एक उर्दू कवि, लेखक तथा नाटककार थे। वह अवध रियासत के शासक वाजिद अली शाह की राजसभा से संबद्ध थे। उनका नाम आगा हसन अली था, जबकि "अमानत" उनका प्रदत्त नाम (या तखल्लुस) था। उन्हें "अमानत लखनवी" (लखनऊ की अमानत) और मिर्जा अमानत के नाम से भी जाना जाता है।
अमानत के पूर्वज ईरानी प्रवासी थे, जो १८१५ में लखनऊ आये थे। उनकी रचनाऐं और कार्य उर्दू भाषा में थे। "इंद्र सभा" उनके द्वारा लिखा गया पहला नाटक था, जिसे उर्दू रंगमंच के विकास में महत्वपूर्ण स्थान प्राप्त है। उर्दू में गीत परंपरा की शुरुआत करने का श्रेय भी उन्हें ही दिया जाता है।
संजू
संजू अभिजीत जोशी और राजकुमार हिरानी द्वारा लिखी हुई एक फिल्म है जिसके निर्देशक भी राजकुमार हिरानी है। यह एक भारतीय जीवनी फिल्म है और संयुक्त रूप से हिरानी और विधु विनोद चोपड़ा द्वारा निर्मित है। फिल्म में मुख्य किरदार अभिनेता रणबीर कपूर संजय दत्त के रूप में निभाते हुए नजर आये। इनके अलावा परेश रावल, मनीषा कोइराला, दीया मिर्ज़ा, विक्की कौशल, सोनम कपूर, अनुष्का शर्मा और जिम सर्भ भी मुख्य कलाकरों में है। २९ जून २०१८ को फ़िल्म सिनेमाघरों में प्रदर्शित हुई।
नम्रता दत्त की भूमिका निभाते अदिति गौतम ने खुलासा किया कि उन्हें हिरानी के रूप में पेश किया गया था क्योंकि उन्होंने सोचा था कि उन्होंने "दत्त की तरह" देखा था। सेया ने आगे बताया कि उन्होंने साक्षात्कार देखकर अपनी भूमिका के लिए तैयार किया जिसने उन्हें दत्त के "मजबूत व्यक्तित्व ... [जो भी] तैयार और सम्मानित किया।"
संजू को आलोचकों से अधिक सकारात्मक समीक्षा मिली, विशेष रूप से कपूर के प्रदर्शन के लिए प्रशंसा के साथ। फर्स्टपोस्ट के अन्ना एम एम वीटिकैड ने उल्लेख किया कि, हालांकि रणबीर का अभिनय शानदार है, फिल्म संजय दत्त के लिए पीआर अभ्यास है और इसे 5 में से 4.7 सितारे दिए गए हैं।
संजू का worldwide 586.85 करोड़ (यूएस $ 82 मिलियन) का अंतिम विश्वव्यापी कमाई है। 24 जून को फिल्म के लिए अग्रिम बुकिंग शुरू हुई। इसे भारत में 4200 स्क्रीन, और विदेशों में 1300 से अधिक स्क्रीनों में रिलीज़ किया गया था।
गीज़ा पिरामिड परिसर
गीज़ा पिरामिड परिसर या गीज़ा पिरामिड कॉम्प्लेक्स (अरबी: أهرامات الجيزة,) मिस्र की राजधानी काहिरा के बाहरी इलाके में गीज़ा पठार पर एक पुरातात्विक स्थल है। प्राचीन स्मारकों के इस परिसर में तीन पिरामिड परिसरों को शामिल किया गया है जो ग्रेट पिरामिड के नाम से जाना जाता है, जो महान स्फिंक्स के रूप में बड़े पैमाने पर मूर्तिकला, कई कब्रिस्तान, एक श्रमिक गांव और एक औद्योगिक परिसर शामिल है। यह पश्चिमी रेगिस्तान में स्थित है, जो गीज़ा के पुराने शहर में नील नदी के लगभग 9 किमी (5 मील) पश्चिम में स्थित है, और काहिरा शहर के केंद्र के लगभग 13 किमी (8 मील) दक्षिण पश्चिम में स्थित है।
गीज़ा के पिरामिड में गीज़ा के महान पिरामिड (जिसे चीप्स या खुफू के पिरामिड के रूप में भी जाना जाता है और जो 2560-2540 ईसा पूर्व बनाया गया) शामिल है, खाफ्रे (या चेफरेन) का कुछ छोटा पिरामिड दक्षिण-पश्चिम में कुछ सौ मीटर , और मेनकायर (या माइकरिनोस) के अपेक्षाकृत मामूली आकार के पिरामिड दक्षिण-पश्चिम से कुछ सौ मीटर दूर हैं। ग्रेट स्फिंक्स परिसर के पूर्वी तरफ स्थित है। मिस्र के वैज्ञानिकों के बीच वर्तमान सर्वसम्मति यह है कि ग्रेट स्फिंक्स का प्रमुख खफरे का है। इन प्रमुख स्मारकों के साथ-साथ कई छोटे उपग्रह भवन हैं, जिन्हें "क्वींस" पिरामिड, कारवे और घाटी पिरामिड के नाम से जाना जाता है।.
खाफ्रे का पिरामिड
खाफ्रे या शेफरेन का पिरामिड (अरबी: هرم خفرع) मिस्र का शहर प्राचीन गीज़ा का यह पिरामिड दूसरा सबसे लंबा और दूसरा सबसे बड़ा पिरामिड है जो एक कब्र या मकबरा है। इसे चौथे राजवंश के फारो खाफ्रे (शेफरेन), ने बनबाया था। खाफ्रे ने 2558 से 2532 ईसा पूर्व तक शासन किया था।.
पिरामिड की लंबाई लंबाई 215.5 मीटर (706 फीट) है और 136.4 मीटर (448 फीट) की है पिरामिड को चूना पत्थर के ब्लॉक से बनाया है जिसका वजन 2 टन से अधिक होता है। पिरामिड का ढलान 53 डिग्री 13 'कोण पर उभरता है, जो अपने पड़ोसी पिरामिड की तुलना में खड़ा है, खुफू का पिरामिड है, जिसमें 51 डिग्री 50'24 का कोण है।
फ़्रांस के प्रशासनिक विभाग
फ्रांस के प्रशासनिक विभाग फ़्रान्सीसी क्षेत्र के संस्थागत और क्षेत्रीय संगठन से संबंधित हैं। कई प्रशासनिक विभाग हैं, जिनका राजनीतिक (स्थानीय सरकार), चुनावी (जिलों), या प्रशासनिक (राज्य की विकेन्द्रीकृत सेवाएं) उद्देश्य हो सकते हैं।
फ्रांस को 18 प्रशासनिक क्षेत्रों (फ्रेंच: क्षेत्र, [ʁeʒjɔ]) में बांटा गया है, जिसमें 13 महानगरीय क्षेत्र और 5 विदेशी क्षेत्र शामिल हैं। क्षेत्र की वर्तमान कानूनी अवधारणा 1982 में अपनाई गई थी, और 2016 में 27 क्षेत्रों को कम कर 18 कर दिया गया था।
विजयता पंडित
विजयता पंडित भारतीय अभिनेत्री और पार्श्व गायिका है जिन्हें उनकी पहली फिल्म "लव स्टोरी" (1981) के लिये जाना जाता है। पंडित जसराज उनके चाचा हैं। जबकि सुलक्षणा पंडित उनकी बड़ी बहन और जतिन-ललित उनके छोटे भाई हैं।
राजेंद्र कुमार ने उन्हें "लव स्टोरी" (1981) में अपने बेटे कुमार गौरव के साथ लिया, जो कि बॉक्स ऑफिस पर "ब्लॉकबस्टर" बन गई। विजयता फिल्मों में वापस एक और हिट "मोहब्बत" (1985) में दिखीं। कुछ और फिल्में जिसमें विजयता ने प्रमुख भूमिका निभाई:- "जीते हैं शान से" (1986), "दीवाना तेरे नाम का" (1987) और "जलजला" (1988)। उन्होंने "जो जीता वही सिकन्दर" (1992), "कभी हाँ कभी ना" (1993) और "साजिश" (1998) जैसी फिल्मों के लिए गाया। 1990 से 2015 में उनकी मृत्यु तक वो संगीतकार आदेश श्रीवास्तव से विवाहित थी। जिससे उनके दो बेटे हैं।
लिलेट दुबे
लिलेट दुबे भारतीय अभिनेत्री है जिन्होंने रंगमंच, फिल्म और टीवी धारावाहिकों में कार्य किया है।
सैन्य अभ्यास
सैन्य अभ्यास (military exercise) या युद्ध क्रीडा(war game) में सैन्य कार्रवाई के लिए प्रशिक्षण देने के उद्देश्य से सैन्य संसाधनों का उपयोग किया जाता है। इसमें बिना वास्तविक युद्ध का समाना किए ही या तो युद्ध के प्रभावों का पता लगाया जाता है या रणनीतियों की परीक्षा की जाती है। इससे यह भी सुनिश्चित होता है कि सेना युद्ध के लिए तैयार है।
(१) वरुण-२०२१ सैन्य अभ्यास (भारत और फ्रांस ) के बीच होता है  (२) इंद्रधनुष सैन्य अभ्यास - भारत और UK के बीच होता है
आई ओ टी
इन्डक्टिव आउटपुट ट्यूब (IOT) या क्लाइस्ट्रोड (klystrode) एक प्रकार की निर्वात नलिका है जिसका उपयोग उच्च आवृत्ति की रेडियो तरंगों को प्रवर्धित करने के लिए शक्ति प्रवर्धक के रूप में किया जाता है। यह क्लाइस्ट्रॉन के तरह की युक्ति है। इसका विकास १९८० के दशक में हुआ जब रेडियो ट्रान्समिटरों में प्रयुक्त उच्च शक्ति वाले रेडियो आवृत्ति प्रवर्धकों की दक्षता को अधिकाधिक करने की चुनौती सामने आयी। आई ओ टी का प्रमुख व्यापारिक उपयोग UHF टेलीविजन ट्रान्समिटरों में होता है जहाँ अब क्लाइस्ट्रानों के स्थान पर आई ओ टी का उपयोग होने लगा है। इसका कारण इनकी अधिक दक्षता (35% से 40%) और छोटा आकार है। आई ओ टॉ का उपयोग कण त्वरकों में भी होता है। इनके द्वारा लगभग 30 kW शक्ति (सतत) तथा 7 MW (स्पन्दित) आउटपुट की जा सकती है और गिगाहर्ट्ज आवृत्ति तक 20–23 dB की लब्धि प्राप्त की जा सकती है।
कुरियन जॉन मेलमपरम्बिल
कुरियन जॉन मेलम्परंबिल केरल के एक परोपकारी, उद्योगपति और लेखक हैं। वह मेलम ग्रुप ऑफ कंपनीज और मेलम फाउंडेशन के संस्थापक और मुख्य प्रमोटर हैं। वह भारत में एकमात्र व्यक्तित्व हो सकता है जिसने गरीब और जरूरतमंद मरीजों को मुफ्त चिकित्सा उपचार प्रदान करने के लिए धन जुटाने के लिए व्यवसाय में प्रवेश किया। अपने स्वयं के जेनरेट किए गए फंडों के साथ, उन्होंने 1050 अस्पतालों के माध्यम से 1,54,000 से अधिक गरीब मरीजों को मुफ्त चिकित्सा उपचार प्रदान कर लिया है 2010 में, भारत सरकार द्वारा उन्हें सामाजिक कारणों की सेवाओं के लिए सम्मानित किया गया था, चौथा सर्वोच्च नागरिक पुरस्कार, पद्मश्री श्री|
शकट चक्र गैलेक्सी
शकट चक्र गैलेक्सी (Cartwheel Galaxy), जो ईऍसओ 350-40 (ESO 350-40) भी कहलाती है, हमारे सौर मण्डल से लगभग 50 करोड़ प्रकाशवर्ष दूर स्थित एक लेंसनुमा गैलेक्सी है। पृथ्वी की सतह से देखें जाने पर यह आकाश के भास्कर तारामंडल क्षेत्र में दिखती है। इस गैलेक्सी का व्यास लगभग 1,50,000 प्रकाशवर्ष है (यानि हमारी गैलेक्सी, क्षीरमार्ग से ज़रा बड़ा) और इसका अनुमानित द्रव्यमान 2.9 – 4.8 × 10सौर द्रव्यमान है। यह 217 किमी/सैकंड की गति से घूर्णन कर रही है। खगोलज्ञों का मानना है कि इसका टकराव एक छोटी गैलेक्सी से हुआ था, जिसके कारण इसके केन्द्रीय भाग से बाहर एक चक्र बन गया, ठीक उसी तरह जैसे पानी में पत्थर फेंकने से पानी में लहर से चक्र बन जाते हैं।
फ़्रांस का भूगोल
फ़्रान्स का भू-भाग ज्यादातर सपाट मैदान या धीरे-धीरे उत्तर और पश्चिम में पहाड़ी के घुमावदार है, और पहाड़ी क्षेत्र, दक्षिण (पायरेनी समेत) और पूर्व (एल्प्स में उच्चतम बिंदु के साथ) में है। ऊंचाई चरम सीमाएं: "सिंचित भूमि:" 26,420 किमी² (2007)
"कुल नवीकरणीय जल संसाधन:" 211 किमी (2011)
"ताजे पानी का लौटाव (घरेलू/औद्योगिक/कृषि):" 31.62 किमी/वर्ष (19%/71%/10%) (512.1 मी/वर्ष प्रति व्यक्ति) (2009) कोयला, लौह अयस्क, बॉक्साइट, जस्ता, यूरेनियम, एन्टिमोनी, आर्सेनिक, पोटाश, फेल्सपार, फ्लोरस्पार, जिप्सम, लकड़ी, मछली, सोना
बाढ़, हिमस्खलन, मध्य शीतकाल का तुफ़ान, सूखा, भूमध्यसागरीय के पास दक्षिण में जंगल की आग
फ्रांस में आंतरिक विभागों के कई स्तर हैं। आंतरिक फ्रांस के प्रशासनिक विभाजन का पहला स्तर क्षेत्र है। इसके अलावा फ्रांसीसी गणराज्य के कई अन्य क्षेत्र की विभिन्न प्रशासनिक स्तरों के साथ खुद की संप्रभुता है।
जमीन गोलार्द्ध - पृथ्वी का आधा अधिकांश भूमि के साथ- नान्टेस पर केंद्रित है। इस प्रकार फ्रांस के एंटीपोड दक्षिण प्रशांत में पानी गोलार्द्ध के बीच में हैं। महानगरीय फ्रांस के लिए एकमात्र महत्वपूर्ण भूमि एंटीपोडल न्यूजीलैंड के चथम द्वीप है, जो कि सेवेन्स नेशनल पार्क समेत मोंटपेलियर के उत्तर में एक क्षेत्र के अनुरूप है, हालांकि निर्वासित बाउंटी द्वीप समूह के एंटीपोड टूर्स, ऑरलियन्स और ले मैन्स के बीच हैं, और इसी तरह के निर्वासित एंटीपोड्स द्वीपसमूह रूएन के बाहर सेंट-सैन्स के नजदीक नॉर्मंडी में हैं।
सूची:
General:
मनिंदर सिंह (क्रिकेट खिलाड़ी)
मनिंदर सिंह ( (जन्म; १३ जून १९६५, पुणे, भारत) एक भारतीय पूर्व क्रिकेट खिलाड़ी है। इन्होंने भारतीय क्रिकेट टीम के लिए ३५ टेस्ट और ५९ वनडे मैच खेले थे। ये आज अपने टेस्ट क्रिकेट के एक ख़ास रिकॉर्ड के लिए जाने जाते है। ३५ टेस्ट खेलने और ८८ विकेट के लेने के बाद भी इन्होंने कभी किसी एक पारी में १०० या इससे ज्यादा रन नहीं दिए थे।
मनिंदर सिंह ने अपना पहला अंतर्राष्ट्रीय टेस्ट मैच साल १९८२ में पाकिस्तान क्रिकेट टीम के खिलाफ कराची में खेला था। जबकि इन्होंने अपना आखिरी टेस्ट मैच साल १९९३ में ज़िम्बाब्वे क्रिकेट टीम के खिलाफ खेला था। टेस्ट कैरियर में इन्होंने ८८ विकेट चटकाए थे जिसमें सर्वश्रेष्ठ प्रदर्शन २७ रन देकर ७ विकेट लिए थे।
इन्होंने अपने एक दिवसीय अंतर्राष्ट्रीय की शुरुआत १९८३ में ही पाकिस्तान के ही खिलाफ की थी जबकि अंतिम मैच भी साल १९९३ में खेला था लेकिन उस समय यह मैच इंग्लैंड क्रिकेट टीम के खिलाफ खेला गया था।
फ़्रांस की अर्थव्यवस्था
फ्रांस दुनिया की सबसे बड़ी अर्थव्यवस्थाओं में से एक है, यह 2017 के नाममात्र आंकड़ों के अनुसार 6वीं और पीपीपी आंकड़ों के अनुसार 10वीं सबसे बड़ी अर्थव्यवस्था है। जर्मनी के बाद यूरोपीय संघ में इसकी दूसरी सबसे बड़ी अर्थव्यवस्था है।
रासायनिक उद्योग, फ्रांस के लिए एक प्रमुख व्यावसायिक क्षेत्र है, जो इसके अन्य विनिर्माण गतिविधियों को विकसित करने और आर्थिक विकास में योगदान देने में मदद करता है। फ्रांस का पर्यटन उद्योग अर्थव्यवस्था का एक प्रमुख घटक है, क्योंकि फ्रांस दुनिया का सबसे अधिक घुमने जाने वाला गंतव्य स्थान है। सोफिया एंटीपोलिस, फ्रांस की अर्थव्यवस्था का प्रमुख प्रौद्योगिकी केंद्र है। पेरिस को दुनिया के सबसे खूबसूरत शहर के रूप में स्थान दिया गया है, जो फैशन उद्योग के समूह का प्रतिनिधित्व करता है। आईएमएफ के अनुसार, 2013 में $44,099 प्रति निवासी के साथ फ्रांस प्रति व्यक्ति जीडीपी में दुनिया का 20वां देश था। 2013 में, फ़्रांस को संयुक्त राष्ट्र के मानव विकास सूचकांक पर 0.884 (बहुत उच्च मानव विकास) और भ्रष्टाचार धारणा सूचकांक पर 25वें स्थान पर सूचीबद्ध किया गया था। ओईसीडी का मुख्यालय देश की वित्तीय राजधानी पेरिस में है।
फ्रांस की अर्थव्यवस्था में 2000 के दशक के उत्तरार्ध में मंदी का दौर आया और सबसे अधिक प्रभावित अर्थव्यवस्थाओं की तुलना में यहाँ से जल्द खत्म होता दिखाई दिया, केवल चार-क्वार्टर्स में संकुचन देखा गया। हालांकि, 2012 से 2014 के बीच में अर्थव्यवस्था में स्थिर विकास देखा गया, जिसमें 2012 में 0% की वृद्धि हुई, 2013 में 0.8% और 2014 में 0.2% की वृद्धि हुई, यद्यपि 2015 से अर्थव्यवस्था में वृद्धि देखी गई जिसमें 2015 में 0.8% की वृद्धि, 2016 में 1.1% की वृद्धि, 2017 में 2.2% की वृद्धि के साथ 2018 में 2.1% तक पहुंच गई।
केन्द्रीय आयुर्वेदीय विज्ञान अनुसन्धान परिषद्
केन्द्रीय आयुर्वेदीय विज्ञान अनुसंधान परिषद् (Central Council for Research in Ayurvedic Sciences (CCRAS)), भारत सरकार के आयुष मंत्रालय के अधीन एक स्वायत्‍तशासी निकाय है। यह भारत में आयुर्वेद चिकित्सा पद्धति में वैज्ञानिक विधि से शोध कार्य प्रतिपादित करने, उसमें समन्वय स्थापित करने, सूत्रबद्ध करने, उसका विकास करने एवं समुन्नत करने हेतु शीर्ष राष्ट्रीय निकाय है। परिषद् अपने कार्यों का निष्पादन सम्पूर्ण भारत में स्थित अपने ३० संस्थानों/केन्द्रों/एककों के माध्यम से तथा विभिन्न विश्वविद्यालयों, अस्पतालों तथा संस्थानों के सहयोगात्मक अध्ययन से भी निष्पादित करती है। परिषद् की अनुसंधानात्मक गतिविधियों में औषधीय पादप अनुसंधान (औषध प्रजाति वानस्पतिक सर्वेक्षण भेषजगुण अभिज्ञानीय, पादप ऊतक संवर्धन) औषधि मानकीकरण, भेषजगुण विज्ञानीय अनुसंधान, आदिवासी स्वास्थ्य रक्षा अनुसंधान, साहित्यिक अनुसंधान एवं प्रलेखीकरण, आदिवासी स्वास्थ्य रक्षा कार्यक्रम सम्मिलित हैं।
विक्रमशिला सेतु
विक्रमशिला सेतु बिहार के भागलपुर के पास गंगा के ऊपर निर्मित एक पुल है, जिसका नाम विक्रमाशिला के प्राचीन महाविहार के नाम पर रखा गया था। इस महाविहार का निर्माण राजा धर्मपाल (783 से 820 ई) ने किया था।
विक्रमशिला सेतु भारत में पानी पर ५वां सबसे लंबा पुल है। 4.7 किमी लंबा दो लेन पुल गंगा के दोनों ओर निर्मित एनएच 80 और एनएच 31 के बीच एक लिंक के रूप में कार्य करता है। यह गंगा के दक्षिण तट पर भागलपुर की तरफ बरारी घाट से उत्तर तट पर नवगछिया तक है। यह सेतु भागलपुर को पूर्णिया और कैथीर से भी जोड़ता है। इसने भागलपुर और गंगा में स्थानों के बीच सड़क यात्रा दूरी को काफी कम कर दिया है।
जून 2018 में, 4,37 9.01 करोड़ रुपये के व्यय के साथ, विक्रमशिला रेलवे स्टेशन और कटारिया रेलवे स्टेशन (नवगछिया रेलवे स्टेशन के पास) के बीच एक और 24 किमी लंबी विक्रमशिला-कटरिया गंगा ब्रिज (पीरपैती-नवगछिया) को मंजूरी दे दी गई थी।
वाई आकार में ब्रिज के दोनों तरफ से रेल लाइन मिलेगी। उत्तर में कटरिया और नवगछिया तथा दक्षिण में विक्रमशिला और शिवनारायणपुर स्टेशन की तरफ लाइन जुड़ेगी।
व्रजेश हीरजी
व्रजेश हीरजी भारतीय अभिनेता है जिन्हें फिल्मों और टीवी पर हास्य किरदारों के लिये जाना जाता है। वह गुजराती रंगमंच में भी सक्रिय है। व्रजेश लोकप्रिय वास्तविक कार्यक्रम "बिग बॉस" के छ्ठे संस्करण में भी भाग ले चुके हैं। उन्होंने 2015 में रोहिनी बनर्जी से विवाह किया।
ग्लीज़ १
ग्लीज़ १ (Gliese 1) एक लाल बौना तारा है, जो पृथ्वी की सतह से देखे जाने पर आकाश में भास्कर तारामंडल में स्थित है। यह खगोलीय गोले के दक्षिणी गोलार्ध (हेमिस्फ़ीयर) में स्थित है। ग्लीज़ १ हमारे सूरज के सबसे निकटतम तारों में से एक है और लगभग १४.२ प्रकाशवर्ष की दूरी पर है। समीप होने के कारण इसके भौतिक गुणों और संरचना को ग़ौर से परखा गया है, लेकिन इसका सापेक्ष कांतिमान लगभग ८.५ है, यानि यह बिना दूरबीन के केवल आँखों द्वारा देखा नहीं जा सकता। ग्लीज़ १ की विशेष चाल की गति काफ़ी ऊँची है।
एटा ऍरिडानी तारा
एटा ऍरिडानी (Eta Eridani) या आझ़ा (Azha), जिसका बायर नाम η ऍरिडानी (η Eridani, η Eri) है, स्रोतास्विनी तारामंडल में स्थित एक दानव तारा है। यह हमारे सौर मंडल से लगभग 137 प्रकाशवर्ष दूर है।
गामा ऍरिडानी तारा
गामा ऍरिडानी (Gamma Eridani) या ज़ौराक (Zaurak), जिसका बायर नाम γ ऍरिडानी (γ Eridani, γ Eri) है, स्रोतास्विनी तारामंडल में स्थित एक परिवर्ती तारा है। यह हमारे सौर मंडल से लगभग 203 प्रकाशवर्ष दूर है और पृथ्वी से देखे जाने पर 2.9 का सापेक्ष कांतिमान रखता है। गामा ऍरिडानी एक विकसित लाल दानव तारा है।
पोरस (टीवी धारावाहिक)
पोरस सोनी टीवी पर प्रसारित एक कार्यक्रम था, जिसका प्रीमियर 27 नवंबर 2017 को हुआ, और 13 नवंबर 2018 को इसका आखिरी एपिसोड प्रसारित किया गया। पोरस भारतीय ऐतिहासिक योद्धा और शासक पोरस, पौरवों के राजा और अलेक्जेंडर द ग्रेट, मैसेडोनियन साम्राज्य के राजा के जीवन की कल्पना करते हुए एक ऐतिहासिक ड्रामा टेलीविजन श्रृंखला है। एक और ऐतिहासिक नाटक "चंद्रगुप्त मौर्य" ने इसे कहानी की सहज निरंतरता के साथ बदल दिया।
शो स्वास्तिक प्रोडक्शंस के सिद्धार्थ कुमार तिवारी द्वारा बनाया गया है। यह भारतीय टेलीविजन पर दूसरा सबसे महंगा शो है, जिसमें लगभग 500 करोड़ रुपए का बजट है (लगभग 70 मिलियन अमरीकी डालर)। श्रीलंका में, यह सिरासा टीवी पर प्रसारित होता है, जिसे दिग्विजय नाम के तहत सिंहल में डब किया गया है। नाटक के अधिकार थाईलैंड, मलेशिया, कंबोडिया, म्यांमार, लाओस और वियतनाम को भी बेचे गए हैं। इसे तमिल में मावेरन भी कहा जाता है जो वर्तमान में सन लाइफ चैनल, सन टीवी नेटवर्क पर अक्टूबर 2018 से प्रसारित होता है। मलयालम संस्करण का नाम पोरस है जो वर्तमान में जनवरी 2019 से सूर्या टीवी पर प्रसारित होता है।
नाटक पोरस और अलेक्जेंडर की कहानी पर केंद्रित है। वे बताते हैं कि उनका मिलना तय था। पोरस एक आदिवासी के रूप में बढ़ता है, लेकिन आखिरकार उसे पता चलता है कि वास्तव में वह क्या है - पौरव (पंजाब) के सिंहासन का सच्चा सूत्रधार। पोरस ने सभी के सामने डेरियस III को उजागर किया, जो वास्तव में व्यापार द्वारा भारी लाभ हासिल करने के लिए पंजाब पर नियंत्रण करने के लिए आए थे। दूसरी ओर, धारावाहिक में दिखाया गया है कि कैसे अलेक्जेंडर दुनिया के महानतम विजेता में से एक बनने के लिए तरस गया।
पोरस ने अपनी प्रेम रुचि लाची से शादी की, और उसी समय, अलेक्जेंडर के भारत में प्रवेश के बारे में पता चला। उसका प्रतिद्वंद्वी, तक्षशिला का राजा, अंबिराज, पोरस और उसके परिवार से बदला लेने के लिए सिकंदर से दोस्ती करता है।
हालांकि, पोरस सिकंदर से लड़ने से डरता नहीं है, और इसलिए, हाइडेस्पेस की महाकाव्य लड़ाई शुरू करता है, जिसमें पोरस बहुत बहादुरी से लड़ता है लेकिन लड़ाई में अपने पूरे परिवार को खो देता है। पोरस के हारने के बाद, सिकंदर अपने पराक्रम और साहस से प्रभावित होकर, पोरस से मित्रता करता है और भारत छोड़ देता है, जिससे सेल्यूकस और अंबिकराज का पुत्र अंबिकुमार नाराज हो जाता है।
सिकंदर की ग्रीस वापस जाने के दौरान मृत्यु हो जाती है, जबकि पोरस, मलयकेतु का उत्तराधिकारी पैदा होता है। हालाँकि, सेल्यूकस और अंबिकुमार ने पोरस और लाची की हत्या कर दी, लेकिन पोरस मरने से पहले अपने बेटे को झेलम नदी में सुरक्षित भेज देता है।
अब, यह एक स्वतंत्र और एकजुट भारत के पोरस के सपने को पूरा करने के लिए चाणक्य (जो पोरस के साथ था) पर है।
परावटु ग्रंथि
परावटु ग्रन्थि ( = परा + अवटु ; पैराथायरॉइड ग्रन्थि), अवटु ग्रंथि की पृष्ठ सतह में धँसी दो जोड़ी या चार छोटी अण्डाकार-सी लाल रंग की ग्रथियाँ होती हैं। मनुष्य में इनका भार 0.01 से 0.03 ग्राम होता है। इनके साथ-साथ कई प्रकार की कोशिकाएँ तथा रक्त पात्र भी पाये जाते हैं। ये ग्रन्थियाँ पैराथॉरमोन नामक हॉर्मोन का स्रवण करती हैं। यह हॉर्मोन विटामिन डी के साथ मिलकर रक्त में कैल्सियम की मात्रा को बनाने का कार्य करता है। साथ ही यह आँत में कैल्सियम के अवशोषण को तथा वृक्कों में इसके पुनरावशोषण (Reabsorption) को बढ़ाता है। रक्त में कैल्सियम की इस प्रकार बड़ी मात्रा का उपयोग अस्थि निर्माण तथा दन्त निर्माण में किया जाता है। कैल्सियम पेशियों के सिकुडने तथा फैलने में भी सहयोग करता है।
यदि किन्ही कारणों से पैराथॉरमोन हॉर्मोन की कमी शरीर में हो जाये तब पेशियों तथा तन्त्रिकाओं में आवश्यक उत्तेजना के कारण ऐंठन और कम्पन होने लगता है। कभी-कभी ऐच्छिक पेशियों में लम्बे समय तक सिकुड़न पैदा हो जाती है। अधिकांश रोगी कंठ की पेशियों में ऐसी सिकुड़न के कारण साँस नहीं ले पाते हैं, और मर जाते हैं। इस रोग को अपतानिका (टिटैनी / Tetany) कहते हैं।
कभी-कभी यह ग्रन्थि अधिक हॉर्मोन का स्राव करने लगती है । इससे हड्डियाँ गलकर कोमल तथा कमजोर हो जाती हैं। तन्त्रिका सूत्र तथा पेशियाँ कमजोर हो जाती हैं। मूत्र की मात्रा बन्द हो जाने से प्यास बढ़ जाती है, भूख मर जाती है, सिर दर्द रहने लगता है।
परावटु ग्रंथि दो प्रकार के हार्मोन स्रावित करती है- पैरा थायराइड हार्मोन और कैल्सीटोनिन हार्मोन। कैल्शियम की मात्रा बढ़ने पर पैरा थायराइड हार्मोन निकलता है तथा कैल्शियम की मात्रा घटने पर कैल्सीटोनिन हार्मोन निकलता है। इससे ही पथरी बनती है।
सावन वर्मा
सावन वर्मा ​हिन्दी फिल्म निर्देशक हैं। इन्होंने हिन्दी के अलावा पंजाबी, भोजपुरी एवं राजस्थानी फिल्मों का भी निर्देशन किया है।
बालोदा टाकुन रेलवे सटेशन ,इंदौर
बालोदा टाकुन रेलवेँ सटेशन इंदौर जिले मेँ इंदौर-फतेहाबाद चनदरावतीगंज रेलवेँ लाइन पर मौँजुद हैँ।
बोलिया सरकार छतरी,इंदौर
बोलिया सरकार की छतरी इंदौर केँ शासको द्वारा बनवायी गयी थी। इन छतरियोँ की वासतुकला बहुत सुंदर हैँ
गांधी हॉल, इन्दौर
महात्मा गांधी टाउन हॉल मध्य भारत के राज्य मध्य प्रदेश के नगर इन्दौर की एक ऐतिहासिक इमारत है। यह इमारत ब्रिटिश काल की है और तब समय बताने का कार्य भी करती थी और इसे घंटाघर भी कहते थे। इस इमारत में वर्ष पर्यन्त विभिन्न प्रकार के सांस्कृतिक कार्यक्रम आयोजित होते रहते हैं। इस इमारत का निर्माण १९०४ में किया गया था और तब इसका नाम किंग एडवर्ड हॉल रखा गया था। सन् १९४७ में भारत के स्वतंत्र होने के बाद इसका नाम गांधी हाल कर दिया गया। हॉल में बच्चों के लिए पार्क और एक पुस्तकालय भी है।
इस भवन का निर्माण अंग्रेज वास्तुकार स्टीवेंसन ने किया था। भवन के ऊपर राजपुताना शैली के घटक गुंबद और मीनारें हैं। इमारत सफेद सिवनी और पाटन के पत्थरों से इन्डो-गोथिक शैली में बनी है तथा आंतरिक सजावट प्लास्टर ऑफ पेरिस से की गयी है। इसके फर्श को काले और श्वेत संगमरमर से सुसज्जित किया गया है तथा इसमें बीच की मीनार आयताकार बनी है। इस मीनार के ऊपरी भाग में चारों ओर एक एक घड़ी लगी है। ये घडियां इतनी बडी हैं कि दूर से ही दिखाई देती हैं, और इसी कारण से इसे घंटाघर भी कहा जाता है। इसके निर्माण के समय इसकी लागत ढाई लाख रुपए थी।
भवन का उदघाटन नवंबर, १९०५ में प्रिंस ऑफ़ वेल्स (जार्ज पंचम) द्वारा भारत आगमन पर किया गया था।
११८ वर्ष पुराने भवन का जीर्णोद्धार कार्य मार्च २०१८ से आरम्भ हो गया है। इसके प्रथम चरण में पूरे भवन के बाहरी भाग को चमकाया जाएगा और भवन को वापस पुराना स्वरूप दिया जाएगा। यह कार्य लगभगग साढ़े छः करोड़ की लागत से होगा।
परशुराम जनम सथली , इंदौर
परशुराम जनम सथली इंदौर जिलेँ मेँ एन. एच. 3 पर जानापाव पहाङी पर सिथत हैँ ।यहाँ का वातावरण मनोरम हैँ।
ऋतुचर्या
आयुर्वेद का मुख्य प्रयोजन स्वस्थ व्यक्ति के स्वास्थ्य की रक्षा करना तथा रोगी मनुष्य के रोग की चिकित्सा करना है। इस प्रयोजन की सम्पूर्ति हेतु आचार्यो ने दिनचर्या, रात्रिचर्या, ऋतुचर्या का विधान बताया है।
आयुर्वेद में काल को वर्षा, शरद, हेमन्त, शिशिर, बसन्त, ग्रीष्म इन छः ऋतुओं में बाँटा गया है। इन ऋतुओं में पृथक-पृथक् चर्या बतायी गयी है। यदि मानव इन सभी का ऋतुओं में बतायी गयी चर्याओ का नियमित व विधिपूर्वक पालन करता है, तो किसी प्रकार के रोग उत्पन्न होने की सम्भावना नहीं रहती है, अन्यथा अनेक मौसमी बिमारियों से ग्रसित हो जाता है।
मौसम के बदलाव के साथ ही खान-पान में बदलाव जरूरी है, ये बदलाव करके मौसमी-रोगों से बचा जा सकता है।
समय - माघ, फाल्गुन (जनवरी, फरवरी)
सम्भावित राेेग - अधिक भूख लगना, होंठ, त्वचा तथा बिवाई फटने लगती है। सर्दी व रूखापन, लकवा, बुखार, खांसी, दमा आदि रोगों की सम्भावना बढ़ जाती है। समय - चैत्र, वैशाख (मार्च , अप्रैल)
सम्भावित राेेग - दमा, खांसी, बदन दर्द, बुखार, कै, अरुचि, जी मिचलाना, बैचेनी, भारीपन, भूख न लगना, अफरा, पेट में गुड़गुड़ाहट, कब्ज, पेट में दर्द, पेट में कीड़े आदि विकार होते है। समय - ज्येष्ठ, आषाढ़ (मई , जून )
सम्भावित राेेग - रूखापन, दौर्बल्य, लू लगना, खसरा, हैजा, चेचक, कै, दस्त, बुखार, नकसीर, जलन, प्यास, पीलिया, यकृत विकार आदि होने की सम्भावना होती है। समय - श्रावण, भाद्रपद (जुलाई , अगस्त )
सम्भावित राेेग - भूख कम लगना, जोड़ों के दर्द, गठिया, सूजन, खुजली, फोड़े-फुंसी, दाद, पेट में कीड़े, नेत्राभिष्यन्द (आंख आना), मलेरिया, टाइफाइड, दस्त और अन्य रोग होने की सम्भावना रहती है।समय - अश्विन, कार्तिक (सितंबर , अक्टूबर) सम्भाविवत राेेग - आयुर्वेद के मत से शरद काल में पित्त का प्रकोप होता है जो शरीर में अग्नि का प्रधान कारक है। अतः ज्वर, रक्तविकार, दाह, छर्दि (उल्टी, कै) सिरदर्द, चक्कर आना, खट्टी डकारें, जलन, रक्त एवं कफ विकार, प्यास, कब्ज, अफरा, अपच, जुकाम, अरुचि आदि विकारों की सम्भावना रहती है। इस ऋतु में विशेष रूप से पित्त प्रकृति वाले व्यक्तियों को अधिक कष्ट होता है।  समय- मार्गशीर्ष, पौष (नवम्बर , दिसंबर)
सम्भााि वत राेे ग - वातज रोग, वात-श्लैष्मिक रोग, लकवा, दमा, पांवों में बिवाई फटना, जुकाम आदि।
मूत्र परीक्षण पट्टी
मूत्र परीक्षण पट्टी (urine test strip या dipstick test) किसी रोगी के मूत्र की जाँच का एक मूलभूत नैदानिक औजार है। इस पट्टी में लगभग १० रासायनिक पट्टियाँ (अभिकर्मक) होतीं हैं। जब इस पट्टी के मूत्र में डुबोया जाता है तो ये पट्टे मूत्र में विद्यमान विभिन्न रसायनों से अभिक्रिया करते हैं और अपना रंग बदल देते हैं। यह परीक्षण १ या २ मिनट में भी पूरा हो जाता है (कुछ परीक्षणों के लिए इससे अधिक समय तक पट्टी को मूत्र में डुबाये रखना पड़ता है।) इस औजार की सरलता और कम समय में परिणाम मिलने के कारण अनेकों रोगों की जाँच के पहले चरण के रूप में इसी विधि का प्रयोग किया जाता है। मूत्र परीक्षण पट्टिका के द्वारा मूत्र में निम्नलिखित पदार्थों की उपस्थिति का पता लगाया जा सकता है- प्रोटीन, ग्लूकोज, कीटोन, हीमोग्लोबिन, बिलिरुबिन (bilirubin), यूरोबिलिनोजेन (urobilinogen), एसीटोन, नाइट्राइट, तथा श्वेतकोशिका। इसके अलावा इससे मूत्र का pH एवं विशिष्ट घनत्व का भी ज्ञान हो जाता है।
अस्वथ दामोदरन
अस्वथ दामोदरन, न्यूयॉर्क विश्वविद्यालय के स्टर्न स्कूल ऑफ़ बिज़नस में वित्त के प्रोफेसर (वित्त शिक्षा केसच्यर के पारिवारिक चेयर) है, जहाँ वह कॉर्प्रेट वित्त और इक्विटी वेल्युएशन सिखाता है। वह वेल्युएशन, कॉर्प्रेट वित्त और निवेश प्रबंधन पर बहुत सारी अकाद्मिक और प्रेक्टीशनर पुस्तकों, जो शिक्षण में व्यापक तौर पर इस्तिमाल की जाती है, के लेखक है। मूल्यांकन के क्षेत्र में उस ने "एक अध्यापक और प्राधिकारी के तौर पर मान्यता प्राप्त की। उस ने इक्विटी वेल्युएशन, कॉर्प्रेट वित्त और निवेशों पर कई पुस्तकें लिखीं हैं।
इंद्रजीत सिंहजी
कुमार श्री इंद्रजीत सिंहजी माधवसिंहजी () (१५ जून १९३७ - १२ मार्च २०११) एक भारतीय क्रिकेट टीम के टेस्ट क्रिकेट खिलाड़ी थे जिन्होंने भारत के लिए १९६४ से १९६९ तक विकेट-कीपर बल्लेबाज के तौर पर चार टेस्ट मैच खेले थे।
इंद्रजीत सिंहजी ने अपने अंतर्राष्ट्रीय क्रिकेट जीवन में ६ टेस्ट मैच खेले जबकि घरेलू क्रिकेट में प्रथम श्रेणी क्रिकेट प्रारूप में ९० मैच खेले थे। इन्होंने २ अक्तूबर १९६४ को ऑस्ट्रेलिया क्रिकेट टीम के खिलाफ पहला टेस्ट मैच खेला था। जबकि अंतिम मैच साल १९६९ में न्यूज़ीलैंड क्रिकेट टीम के खिलाफ खेला था। कुल ४ टेस्ट मैचों में इन्होंने महज ५१ ही रन बनाये थे।
पिपा हैरिस
डेम फिलीपा जिल ओलिवियर हैरिस (जन्म 27 मार्च 1967), जो पिपा हैरिस के नाम से चर्चित है, ब्रिटिश फिल्म और टेलीविजन निर्माताहैं और वर्तमान में ब्रिटिश फिल्म और टेलीविजन कला अकादमी (बाफ्टा) के अध्यक्ष हैं। इससे पूर्व वह बाफ्टा की उपाध्यक्ष थीं। इस पद पर उन्होने जेन लश का स्थान लिया है। उन्होने सैम माइंडेस और कैरो न्यूलिंग के साथ मिलकर वर्ष 2003 में नील स्ट्रीट प्रोडक्शंस की स्थापना की।
हैरिस आईटीवी बीबीसी फिल्म्स में विकास कार्यकारी बनने से पहले और बीबीसी नाटक सीरियल के कार्यकारी निर्माता बनने से पहले आई टीवी (टीवी नेटवर्क) और चैनल फोर में स्क्रिप्ट संपादक थे। उनकी परियोजनाओं में प्रमुख रही है "वॉरियर्स" और लव इन ए कोल्ड क्लाइमेट (टीवी सीरियल)। वे 2001 में बीबीसी के लिए नाटक आयोग की प्रमुख बनीं। उस समय के दौरान आैनियल डेरोंडा (टीवी धारावाहिक) और' द लॉस्ट प्रिंस का उन्होने निर्माण किया।
फ्रांस की रूपरेखा
निम्नलिखित रूपरेखा, फ्रांस का एक अवलोकन और सामयिक गाइड के रूप में है:
फ़्रांस – पश्चिमी यूरोप के कई विदेशी क्षेत्रों का एक देश है। मेट्रोपॉलिटन फ्रांस भूमध्य सागर से अंग्रेजी चैनल और उत्तरी सागर तक और राइन से अटलांटिक महासागर तक फैला हुआ है। इसके आकार से, इसे अक्सर फ्रेंच में 'षट्कोण' ("द हेक्सागोन") के रूप में जाना जाता है।फ़्रांस का भूगोल
Regions of France Since January 1, 2016, continental France is divided into 13 administrative Regions instead of the former 22 regions. The 5 overseas regions are untouched:
Departments of France French departments are roughly analogous to British counties.
Communes of France
फ़्रांस की जनसांख्यिकी
महानगरीय फ़्रांस द्वारा सीमाबद्ध है:
फ्रांस निम्न से भी जुड़ा हुआ है:
फ्रांस के विदेशी विभाग निम्न के साथ सीमा साझा करते हैं:फ़्रांस की सरकार
इमैनुएल मैक्रों, तात्कालिक फ़्रांस के राष्ट्रपति फ्रांस में न्याय
फ्रांस के वैदेशिक संबंध
फ्रांसीसी गणराज्य निम्नलिखित संगठनों का सदस्य है:
फ्रांस का कानूनफ्रांसीसी सशस्‍त्र सेनाएँफ्रांस की संस्कृतिफ़्रांस में खेल फ्रांस से संबंधित खेल लेख:फ़्रांस की अर्थव्यवस्था फ्रांस दुनिया भर का सबसे ज्यादा भ्रमण किये जाने वाला देश है, यहाँ सालाना 79 मिलियन विदेशी पर्यटक आते है (व्यापार आगंतुकों सहित, लेकिन फ्रांस में 24 घंटों से भी कम समय तक रहने वाले लोगों को छोड़कर)। फ्रांस में शिक्षा फ्रांस में शिक्षा प्रक्रिया के तीन चरण है:
फ़्रांस में स्वास्थ्य
फ़्रान्स French government
Country profiles
Culture
अब्देल फतेह अल-सिसी
अब्देल फतेह अल-सिसी (जन्म: 19 नवंबर 1954), मिस्र के सोलहवें राष्ट्रपति हैं। वे वर्ष 2014 से लगातार मिस्र के राष्ट्रपति के पद पर विराजमान हैं। 2 जून, 2018 को उन्होने मिस्र के राष्ट्रपति के रूप में अपने दूसरे कार्यकाल हेतु शपथ ली। वे मार्च, 2018 में हुए राष्ट्रपति चुनाव में लगभग 97 प्रतिशत मतों से निर्वाचित हुए थे।इससे पूर्व वह वर्ष 2014 में देश के राष्ट्रपति बने थे।
एलिसिया पुचेता
एलिसिया बीट्रिज़ पुचेता डी कोर्रिया (संक्षिप्त: पुचेता वालोरियानी; जन्म: 14 जनवरी, 1950), पराग्वे की पहली महिला राष्ट्रपतिहैं। वर्तमान राष्ट्रपति होरासियो कार्ट्स के इस्तीफे के बाद उन्होने अस्थाई रूप से राष्ट्रपति पद का कार्यभार संभाला। वे तब तक इस पद पर रहेंगी जब तक नए निर्वाचित राष्ट्रपति मारियो अब्दो अपना 3 वर्ष का कार्यकाल नहीं संभालते हैं। वर्तमान में वे देश की उप-राष्ट्रपति हैं।
स्टेसी कनिंघम
स्टेसी कनिंघम न्यूयॉर्क स्टॉक एक्सचेंज की पहली महिला अध्यक्ष हैं। इसके पूर्व वे एनवाईएसई में ही चीफ ऑपरेटिंग ऑफिसर के पद पर कार्यरत थी। इस पद पर उन्होने थॉमस फार्ले का स्थान लिया है। ज्ञातव्य है कि एनवाईएसई की स्थापना 8 मार्च, 1817 को हुई थी।
इब्राहिमा कैसोरी फोफाना
इब्राहिमा कैसोरी फोफाना (जन्म: 1954 or 1955) गिनी के एक राजनेता हैं, जो गिनी के प्रधानमंत्री हैं। 21 मई, 2018 को उन्होने गिनी के नए प्रधानमंत्री के रूप में पदभार ग्रहण किया। इस पद पर इन्होंने ममादी यूला का स्थान लिया। इससे पूर्व वे सरकार में निवेश और निजी क्षेत्र के संबंधों के प्रभारी मंत्री थे। आधिकारिक तौर पर गिनी गणराज्य पश्चिम अफ्रीका में स्थित देश है जिसे पूर्व में फ्रेंच गिनी के नाम से जाना जाता था। इसकी राजधानी कॉजाक्री है। वर्तमान में अल्फा कोंडे इसके राष्ट्रपति हैं।
सयाजी शिंदे
सयाजी शिंदे भारतीय फिल्म अभिनेता है जिन्होंने तेलुगू, तमिल, मराठी और हिन्दी फ़िल्मों में कार्य किया है। वह अपने खलनायक के किरदार के लिये जाने जाते हैं।
मुमताज़ राशिद
मुमताज़ राशिद उर्दू के कवी हैं और फ़िल्मी गीतकार भी हैं। पंकज उधास के लिए इन्हों ने बहुत से गीत लिखे।